“Хацелася б на выставах бачыць прыўнясенне інтэрактыўных элементаў, узаемадзеянне з аўдыторыяй, стварэнне станоўчага іміджу не ў дэманстрацыйным фармаце, а ў фармаце жывых зносін з гледачом, наведвальнікам, — абгрунтоўвае ідэю конкурсу Ала Сцяпанаўна. — Хочацца прыходзіць на адукацыйныя выставы, напрыклад, “Адукацыя і кар’ера”, і не хадзіць ды збіраць буклеты, а незаўважна для сябе ўцягнуцца ў дзейства. Чалавек сам па сабе інертны. Калі не знайсці магчымасці яго прыцягнуць, у гульнявой форме зрабіць на сабе акцэнт, ён пройдзе міма. І гэты кірунак патрабуе ўдасканалення. У нас вельмі многа праходзіць выставачных мерапрыемстваў, і тое, як сябе прэзентуюць навучальныя ўстановы, у многім вызначае набор навучэнцаў, спрыяе правільнаму прафесійнаму выбару дзяцей”.